PATVIRTINTA

Molėtų rajono savivaldybės tarybos

2022 m. kovo 31 d. sprendimu Nr. B1-68

**KELIŲ (GATVIŲ) ĮTRAUKIMO Į MOLĖTŲ RAJONO SAVIVALDYBĖS VIETINĖS REIKŠMĖS KELIŲ SĄRAŠĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Kelių (gatvių) įtraukimo į Molėtų rajono savivaldybės vietinės reikšmės kelių sąrašą tvarkos aprašas (toliau – Aprašas) nustato kelių (gatvių) įtraukimo į Molėtų rajono savivaldybės vietinės reikšmės kelių sąrašą (toliau – Sąrašas) tvarką. Aprašas taip pat gali būti taikomas nagrinėjant klausimus dėl kelių (gatvių) išbraukimo iš minėtų sąrašų.

2. Aprašo nuostatos, išskyrus įvardytas Aprašo III skyriuje, netaikomos įmonių ar organizacijų bei privačiuose sklypuose esantiems keliams (gatvėms).

**II SKYRIUS**

**KOMISIJA IR PRAŠYMŲ SVARSTYMO TVARKA**

3. Kelių (gatvių) įtraukimo į Sąrašą klausimams nagrinėti Molėtų rajono savivaldybės administracijos direktoriaus (toliau – Administracijos direktorius) įsakymu sudaroma nuolatinė komisija (toliau – Komisija). Komisija sudaroma iš ne mažiau kaip 5 narių, kurie yra Molėtų rajono savivaldybės administracijos valstybės tarnautojai arba darbuotojai. Komisija veikia pagal Administracijos direktoriaus patvirtintą komisijos darbo reglamentą ir nagrinėdama kelių (gatvių) įtraukimo į Sąrašą klausimus vadovaujasi šiuo Aprašu.

4. Prašymus dėl kelio (gatvės) įtraukimo į Sąrašą Molėtų rajono savivaldybės administracijai (toliau – Administracija) teikia seniūnijų seniūnai. Komisijoje svarstomi tik rašytiniai prašymai, pateikti pagal Aprašo 1 priede pateiktą formą.

5. Seniūnaičiai, fiziniai ar juridiniai asmenys, norintys, kad tam tikras kelias (gatvė) būtų įtrauktas į Sąrašą, šiuo klausimu turi kreiptis į seniūniją, kurios teritorijoje yra prašomas įtraukti į Sąrašą kelias (gatvė). Seniūnija, gavusi minėtų asmenų prašymus, jų pagrindu kreipiasi į Administraciją Aprašo 4 punkte nustatyta tvarka.

6. Komisija nagrinėja pateiktus prašymus ar Administracijos iniciatyva pateiktus klausimus dėl kelių (gatvių) įtraukimo į Sąrašą pagal Aprašo 2 priede nurodytus atrankos kriterijus, pildydama Aprašo 3 priede pateiktą kelio (gatvės) atitikties kriterijams formą. Komisija siūlo į savivaldybės tarybos sprendimu tvirtinamą Sąrašą įtraukti tik realiai egzistuojančius (konstrukciją turinčius ir faktiškai naudojamus) kelius ir gatves, jei šie atitinka bent keturis Aprašo 2 priede nurodytus atrankos kriterijus. Komisijos sprendimai įforminami protokolu.

7. Atsižvelgiant į Komisijos protokolus kiekvienų metų gruodžio mėnesį yra parengiami atnaujinti Sąrašo projektai, kurie kartu su Tarybos sprendimo projektu teikiami tvirtinti savivaldybės tarybai.

**III SKYRIUS**

**ATVEJAI, KAI KELIAI IR GATVĖS Į SĄRAŠUS ĮTRAUKIAMI BE KOMISIJOS SPRENDIMO**

8. Į Sąrašą be Komisijos sprendimo įtraukiami:

8.1. Savivaldybei Lietuvos Respublikos susisiekimo ministerijos arba jos įgaliotos institucijos perduoti buvę valstybinės reikšmės keliai;

8.2. iš fizinių ar juridinių asmenų savivaldybės nuosavybėn, teisės aktų nustatyta tvarka, perimti keliai (gatvės);

8.3. Administracijos darbuotojo, atsakingo už kelių (gatvių) priežiūrą, teikimu - Molėtų miesto teritorijoje esantys keliai (gatvės).

**IV SKYRIUS**

**BAIGIAMOSIOS NUOSTATOS**

9. Šis Aprašas yra tvirtinamas ir keičiamas Molėtų rajono savivaldybės tarybos sprendimu.

–––––––––––––––––––––––––––––––––

Kelių ir gatvių įtraukimo į Molėtų rajono savivaldybės

vietinės reikšmės kelių sąrašą tvarkos aprašo

1 priedas

**MOLĖTŲ RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_ SENIŪNIJA**

|  |
| --- |
| Molėtų rajono savivaldybės administracijosDirektoriui  |

**PRAŠYMAS DĖL KELIŲ IR GATVIŲ ĮTRAUKIMO Į MOLĖTŲ RAJONO SAVIVALDYBĖS VIETINĖS REIKŠMĖS KELIŲ SĄRAŠĄ**

20\_\_-\_\_-\_\_ Nr.

Vadovaujantis Kelių ir gatvių įtraukimo į Molėtų rajono savivaldybės vietinės reikšmės viešųjų kelių ir gatvių sąrašą tvarkos aprašo 4 punktu, prašome į Molėtų rajono savivaldybės vietinės reikšmės kelių sąrašą įtraukti šiuos kelius (gatves):

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Kelio (gatvės) pavadinimas** | **Gyvenamosios vietovės (miesto, kaimo) pavadinimas**  | **Kelio (gatvės) plotis m** | **Kelio (gatvės) ilgis km** | **Kelio (gatvės)****danga** | **Kelio (gatvės) pradžia\*** | **Kelio (gatvės) pradžia\*** |
| 1. |  |  |  |  |  |  |  |
| 2. |  |  |  |  |  |  |  |
| ... |  |  |  |  |  |  |  |

\*pateikti kelio (gatvės) pradžios ir pabaigos aprašymą, nurodant sankirtas su kitais keliais ir / arba sklypų, ties kuriais prasideda ir baigiasi kelias (gatvė), unikalius numerius.

PRIDEDAMA. (Seniūnaičių, fizinių ar juridinių asmenų prašymai, jei tokių yra)

Seniūnas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (parašas) (Vardas Pavardė)

––––––––––––––––––––––––

Kelių ir gatvių įtraukimo į Molėtų rajono savivaldybės

vietinės reikšmės kelių sąrašą tvarkos aprašo

2 priedas

**KELIŲ IR GATVIŲ ĮTRAUKIMO Į MOLĖTŲ RAJONO SAVIVALDYBĖS VIETINĖS REIKŠMĖS KELIŲ SĄRAŠĄ ATRANKOS KRITERIJAI**

|  |  |  |
| --- | --- | --- |
| **Eil. Nr.** | **Kriterijaus pavadinimas** | **Kriterijaus apibūdinimas** |
| 1. | Kelias yra valstybinėje žemėje | Kelias atitinka šį kriterijų, jei jis yra suformuotame valstybinės žemės sklype (-uose).  |
| 2. | Susisiekimo ir inžinerinės infrastruktūros teritorijos žemės sklypas priklauso Molėtų rajono savivaldybei  | Kelias atitinka šį kriterijų, jei keliui skirtas susisiekimo ir inžinerinės infrastruktūros teritorijos žemės sklypas nuosavybės teise ar kitais teisėtais pagrindais yra valdomas Molėtų rajono savivaldybės |
| 3. | Kelio juosta yra ne mažesnė kaip numatyta Lietuvos Respublikos kelių įstatymo 11 straipsnio 2 dalyje | Kelias atitinka šį kriterijų, jei kelio juosta yra ne mažesnė kaip 8 m |
| 4. | Įrengta kelio važiuojamoji dalis | Kelias atitinka šį kriterijų, jei jo važiuojamoji dalis yra su įrengta danga (žvyro, skaldos, asfalto ir kt.) |
| 5. | Kelias yra jungiamasis  | Kelias atitinka šį kriterijų, jei jis jungia kitus viešuosius kelius ar gyvenvietes tarpusavyje arba su pagrindiniais keliais |
| 6. | Kelias veda ne mažiau kaip į 3 sodybas  | Kelias atitinka šį kriterijų, jei jis skirtas privažiuoti prie ne mažiau kaip 3 sodybų (namų valdų), kurių gyventojai deklaruoja gyvenamą vietą Molėtų rajone  |
| 7. | Kelias veda iki visuomeninės paskirties objektų | Kelias atitinka šį kriterijų, jei jis skirtas privažiuoti prie visuomeninės paskirties objektų.  |
| 8. | Kelias veda prie kitos paskirties žemės sklypo, esančio viešajame registre arba planuojamo pagal kompleksinio ar specialiojo teritorijų planavimo dokumentus | Kelias atitinka šį kriterijų, jei jis skirtas privažiuoti prie esamų pramoninių, komercinių teritorijų arba numatytas privažiuoti prie tokių teritorijų pagal specialiojo ar kompleksinio teritorijų planavimo dokumentus |

––––––––––––––––––––––––––––––––––––––

Kelių ir gatvių įtraukimo į Molėtų rajono savivaldybės

vietinės reikšmės kelių sąrašą tvarkos aprašo

3 priedas

**KELIO (GATVĖS) ATITIKTIES KELIŲ IR GATVIŲ ĮTRAUKIMO Į MOLĖTŲ RAJONO SAVIVALDYBĖS VIETINĖS REIKŠMĖS KELIŲ SĄRAŠĄ ATRANKOS KRITERIJAMS**

**VERTINIMO FORMA**

**1. Bendroji informacija apie vertinamą kelią (gatvę):**

1.1. kelio (gatvės) pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.2. seniūnijos, kurioje yra vertinamas kelias (gatvė), pavadinimas: \_\_\_\_\_\_\_\_\_\_\_\_\_\_\_\_\_;

1.3. gyvenamosios vietovės (miesto arba kaimo), kurioje yra vertinamas kelias (gatvė), pavadinimas: \_\_\_\_\_\_\_\_\_\_\_\_\_\_\_\_\_\_\_\_;

1.4. kelio (gatvės) ilgis \_\_\_\_\_ km, kelio (gatvės ) plotis \_\_\_\_\_ m;

1.5. kelio (gatvės) pradžia: \_\_\_\_\_\_\_\_\_\_\_\_\_\_\_\_\_\_\_\_\_\_;

1.6. kelio (gatvės) pabaiga: \_\_\_\_\_\_\_\_\_\_\_\_\_\_\_\_\_\_\_\_\_\_.

**2. Kelio (gatvės) atitiktis kelių ir gatvių įtraukimo į vietinės reikšmės kelių sąrašą atrankos kriterijams:**

|  |  |  |  |
| --- | --- | --- | --- |
| **Eil. Nr.** | **Kriterijaus pavadinimas** | **TAIP** | **NE** |
| 1. | Kelias yra valstybinėje žemėje | □ | □ |
| 2. | Susisiekimo ir inžinerinės infrastruktūros teritorijos žemės sklypas priklauso Molėtų rajono savivaldybei  | □ | □ |
| 3. | Kelio juosta yra ne mažesnė kaip numatyta Lietuvos Respublikos kelių įstatymo 11 straipsnio 2 dalyje | □ | □ |
| 4. | Įrengta važiuojamoji dalis | □ | □ |
| 5. | Kelias yra jungiamasis  | □ | □ |
| 6. | Kelias veda ne mažiau kaip į 3 sodybas  | □ | □ |
| 7. | Kelias veda iki visuomeninės paskirties objektų | □ | □ |
| 8. | Kelias veda prie kitos paskirties žemės sklypo, esančio viešajame registre arba planuojamo pagal kompleksinio ar specialiojo teritorijų planavimo dokumentus | □ | □ |

**3. Komisijos išvada:**

Nagrinėjamas kelias (gatvė) atitinka ne mažiau kaip 4 atrankos kriterijus:

TAIP □ NE □

 Kelią (gatvę) įtraukti į Molėtų rajono savivaldybės vietinės reikšmės kelių sąrašą:

TAIP □ NE □

 Komisijos pirmininkas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (parašas) (Vardas Pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_